alexandrainst/scandi-wiki huggingface dataset:
Trekkdyr

Trekkdyr eller dragdyr er temde dyr som i hovudsak vert nytta til å dra landbruksreiskapar som plog, ard, harv og andre reiskapar for jordarbeiding, og/eller til å dra vogner eller sledar for transport av personar eller last. Døme på trekkdyr er hest, okse, reinsdyr (køyrerein) og ymse hunderasar.

Trekkdyr, særleg hestar og oksar, kan òg nyttast som drivkraft for ulike typar maskineri, som til dømes treskjeverk, heiseinnretningar, gruvepumpar og anna, ved å gå i sirkel kring ein aksel som dei dreg rundt, slik det har vore vanleg i tidlegare tider. Hestevandring er ei vanleg nytta nemning for denne måten å nytte hesten på til drivkraft for maskineri.

Landbruk
Transport
Arbeidsdyr
Jernbaneverket

Jernbaneverket (ofte avstutta til JBV) var ein norsk statleg etat som hadde som oppgåve å drive, vedlikehalde og byggje ut statseigde jarnbaneliner i Noreg, den såkalla infrastrukturen for det offentlege jarnbanenettet: sjølve lina med bruar og tunnellar, skjener og sporvekslarar (pensar), køyreleidningar og systema for tilførsle av straum til desse leidningane, signalanlegg og alt anna som høyrer til, mellom anna stasjonar og større stasjonsbygningar.

Som fylgje av den såkalla jarnbanereforma vart Jernbaneverket omdanna til statsføretaket Bane NOR frå 1. januar 2017. Bane NOR er eigd av staten åleine, og skal stå for planlegging, utbygging, forvaltning, drift og vedlikehald av det nasjonale jarnbanenettet i Noreg, inkusive trafikkstyringa, og skal dessutan stå for forvaltinga og utviklinga av jernbaneeigedomane. Jernbaneverket vart såleis avvikla 31. desember 2016, og oppgåvene ført over til Jernbanedirektoratet og Bane NOR.

Soga til Jernbaneverket
Jernbaneverket vart skipa i 1996 ved at det tidlegare statsselskapet Noregs statsbaner (NSB) vart omorganisert, slik at det som galdt infrastrukturen vart lagt til Jernbaneverket, medan drifta av toga vart organisert i eit selskap for seg. Meininga var å opne for konkurranse om å drive jarnbanetransport i Noreg, slik det er open konkurranse om å drive transport på det offentlege vegnettet. Jernbaneverket kunne soleis ikkje ta på seg å drive person- eller godstransport med tog, eller i det heile take på seg transportoppdrag, men stille sjølve jarnbanenettet til disposisjon for dei selskapa som driv med togtransport, som til dømes det noverande aksjeselskapet NSB (som no berre driv persontransport) og andre selskap som til dømes Flytoget, og dei ulike godstransportselskapa, som det er fleire av. Desse transportselskapa må ha fått løyve (lisens) til å trafikkere det norske offentlege jarnbanenettet, og deretter ha gjort avtale med Jernbaneverket om bruken av jarnbanenettet.
 
Det offentlege jernbanenettet er på om lag 4 000 kilometer, og om lag 80 prosent av trafikken går med elektrisk drivne tog.

Kjelder

Bakgrunnsstoff
Nettsidene til Jernbaneverket. 
Om Jernbaneverket på verksemda sine internettsider 

Tidlegare norske statsetatar
Jarnbane i Noreg
Skipingar i 1996
Nedleggingar i 2016
1996 i Noreg
2016 i Noreg
Årets spellemann

Årets Spellemann er eit vandretrofé som blir delt ut kvart år under Spellemannprisen. Prisen vart delt ut første gongen under Spellemannprisen 1983 i 1984 og gjekk då til The Monroes. 

I motsetnad til dei fleste andre prisane under utdelinga, kor ein fagjury røystar fram ein vinnar ut frå påmelde artistar, er det Spellemannkomiteen som sjølv kårar vinnaren av Årets Spellemann på fritt grunnlag. Det blir i kåringa òg lagt vekt på artistopptreden og ikkje berre plateutgiving. Vinnaren får ein bronsestatuett utforma som ein grammofonspelar som ha kan ha fram til neste kåring av Årets spelemann som er normalt i et år. Det er normalt vinnaren frå fjoråret som deler ut prisen. 

Prisen var den første av tilleggsklassa som vart innført i tillegg til dei eksisterande sjangerbestemte klassene. Seinare har òg årets nykommar, årets hit og årets musikkvideo blitt innførte som tilleggsklasser. Prisen blir delt ut på tvers av dei sjangerbestemte klassene og blir sett på som den gjævaste av prisane under Spellemannprisen.

Innføringa av prisen gjorde det òg mogleg å vinne to prisar det same året, noko The Monroes gjorde første gong prisen vart delt ut, og fleire har gjort det etter dei.

Vinnarar av Årets Spellemann 
 1983: The Monroes
 1984: Åge Aleksandersen
 1985: a-ha
 1986: Sissel Kyrkjebø
 1987: Jørn Hoel
 1988: Det Norske Kammerorkester
 1989: Øystein Sunde
 1990: Gitarkameratene
 1991: Dance With A Stranger
 1992: DumDum Boys
 1993: The September When
 1994: Øystein Sunde
 1995: Morten Harket
 1996: D.D.E.
 1997: Bjørn Eidsvåg
 1998: Leif Ove Andsnes
 1999: Ole Ivars
 2000: Herborg Kråkevik
 2001: Morten Abel
 2002: Röyksopp
 2003: Silje Nergaard
 2004: Odd Nordstoga
 2005: Madrugada
 2006: Vamp
 2007: Hellbillies
 2008: Espen Lind
 2009: Alexander Rybak
 2010: Karpe Diem
 2011: Jarle Bernhoft
 2012: Kaizers Orchestra
 2013: Ole Paus
 2014: Morten Abel

Spellemannprisen
Filmen Ungen (1938)

Ungen er ein norsk film frå 1938 regissert av Rasmus Breistein. Hovudrollene blir spelt av Eva Sletto, Harald Heidi Steen, Ragnhild Hald, Tove Bryn. Filmen er basert på Oskar Braaten sin roman Ungen, frå 1911, som handlar om den unge fabrikkarbeidaren Milja som hamner «i uløkka» og blir svikta av Julius til fordel for den fagre, men upålitelege Petrina.

Handling
Handlinga er lagt til Kristiania på slutten av 1800-talet.

Den unge fabrikkarbeidaren Milja (Eva Sletto) hamnar «i uløkka» og blir svikta av Julius (Harald Heidi Steen) til fordel for den fagre, men upålitelege Petrina (Tove Bryn). Julius lar seg forhekse av den upålitelege jenta, som får han til å drikke og stele. Milja sit snart aleine att med skamma – og ein lausunge. Haldningane til omgivnadene gjer ikkje ting betre for henne då menneska frå borgarstanden ser med forakt på fabrikkjentene og lausungane deira. 
I fortvilinga forsøker Milja å gi bort ungen for at den skal få betre vilkår enn dei ho sjølv kan klare å gi han. Men Hønse-Lovisa (Ragnhild Hald) klarer å overtale henne om at materielle fordelar aldri kan vege opp ekte kjærleik og omsorg. Lovisa er ei dame som tar seg av einslege mødre og gir dermed fabrikkjenter som har «komme i uløkka» ly og omsorg slik at dei kan halde på ungane sine sjølv om dei er fødde utanfor ekteskap.

Andre versjonar
Ungen vart første gongen sett opp på Nationaltheatret i 1913. I 1960 kom ein fjernsynsversjon av dramaet og i 1974 kom den andre filmatiseringa. Den siste filmatiseringa var basert på ein musikal på Det Norske Teatret i 1973.

Trivia
Harald Heide-Steen medverka i begge filmane. I 1938-utgåva spelte han Julius og i filmen frå 1974 spelte han rolla som forsvarar Engebret.

I rollene

Bakgrunnsstoff
 Imdb
 Filmbasen
 Filmarkivet

Norske filmar
Filmar frå 1938
Norske filmar frå 1930-åra
Åramsundet

Åramsundet er eit sund mellom Åramneset ved garden Åram på fastlandet i Vanylven og øya Voksa i Sande. Sundet knyter saman Haugsfjorden vest for Åramsundet, med Hallefjorden i aust. I sundet er det mange holmar, skjer, fluer og grynner, men midt i sundet er det ei djup som renne der også store skip kan passere.

Den indre skipsleia frå Stadhavet går inn Vanylvsgapet, over Haugsfjorden gjennom Åramsundet og vidare over Hallefjorden, gjennom Rovdefjorden og Vartdalsfjorden til Storfjorden. «For å trygge ferdsla gjennom Åramsundet vart det i 1875 bygt eit seglmerke på skjeret Bleka, i 1885 vart det bygt fyr på Åramsholmen og i 1910 lagt ut lysbøye ved leia».

Kjelder 
 Sandesoga, Band II, Volda 1996

Sund i Møre og Romsdal
Geografi i Vanylven
Geografi i Sande i Møre og Romsdal
Åram

Åram er ein matrikkelgard og ein krins i Vanylven kommune. I krinsen bur om lag 380 menneske. Fram til 2001 høyrde Åram til Sande kommune, ei folkeavrøysting i krinsen gjekk inn for å byte kommune.

Matrikkelgarden Åram hadde fram til 2001 gardsnummer 38 i Sande. Garden var i tida frå 1620 tobølt, heilt til to nye bruk vart opparbeidde i fyrste halvdelen av 1800-talet. Åram kyrkje, som vart vigsla i 1927, står på Åram. Åram hadde rutebåtsamband frå kring 1900 til 1962. Sidan 1968 har Åram hatt ferjesamband til Voksa, Kvamsøya og Larsnes.

Den kommunale krinsen Åram omfattar Brandalsstranda (langs Rovdefjorden) i nordaust og Hakallestranda (langs Vanylvsfjorden) sør for matrikkelgarden Åram.

Bakgrunnsstoff 
Kommunal side om Åram

Kjelder 
 Sandesoga. Band II

Vanylven kommune
Sande kommune i Møre og Romsdal
Hakallestranda

Hakallestranda er ei bygd i Vanylven kommune. Bygda strekker seg 9,5 km langs dei indre delane av Haugsfjorden, på austsida av fjorden, og omfattar 15 heller små matrikkelgardar. Dei er, frå nord; Sætrevik, Nystøyl, Klovningen, Krakset, Kobbevik, Bergsnev, Nøre-Håberg, Hola, Søre-Håberg, Sandvik, Halsen, Hammaren, Molvik og Rønnestad.

Fram til 1971 var Hakallestranda eigen skulekrins, sidan då har det vore ein del av den nye og samaslåtte krinsen Åram. Folketalet på Hakallestranda auka frå 89 i 1801 til 275 i 1891. Sidan steig det til eit toppnivå med 368 ibuarar i 1960. I 1990 budde 299 menneske i bygda. Fram til utgangen av 2001 høyrde Hakallestranda og Åram krins til Sande kommune. Ei folkeavrøysting hadde gitt fleirtal for å byte kommune. 

Namnet på bygda skal skrive seg frå eit eldre namn på Nystøylhornet, før kalla Håkallen. På 1700-talet, fortel Hans Strøm, meinte ein bygdenamnet var etter kvinnenamnet Hakatle, eit personnamn som då endå var i bruk i bygda.

Kjelder 
 Sandesoga. band II''. Volda 1996

Geografi i Vanylven
Bygder i Møre og Romsdal
Haugsholmen

Haugsholmen er ei vel 700 m lang og på det vidaste 400 m brei øy i Haugsfjorden i Sande kommune. Haugsholmen ligg to km vest for Hakallestranda i Vanylven, og er matrikkelgard nummer 53 i Sande.

Ein kjenner ikkje til at Haugsholmen har vore busett før slutten av 1600-talet. Frå kringom 1700 var Haugsholmen lensmannsgard og tingstad. På same tid vart det bygt opp eit kremarleie på Haugsholmen, som seinare i hundreåret fekk status som privilgert gjestgjeveri.

Haugsholmen fekk kai og rutesamband frå 1904. Næringsverksemda var allereie før den tid basert på tilverking og handel med fisk. Frå 1920-åra til 1960-åra var ein sildoljefabrikk i drift. Sidan 1970-åra har busetnaden minka mykje, og Haugsholmen er nærast for feriestad å rekne.

Haugsholmen fyr vart bygt i 1876 på Vestre Frekøya, ei mindre øy vel ein kilometer nord-nordvest for sjølve Haugsholmen.

Kjelder 
 Sandesoga. Band III. Volda, 1997

Geografi i Sande i Møre og Romsdal
Øyar i Møre og Romsdal
Filmmusikken Harry Potter and the Chamber of Secrets

Harry Potter and the Chamber of Secrets er filmmusikken brukt i filmen Harry Potter og Mysteriekammeret.

Sporlista
"Prologue: Book II / The Escape from the Dursleys" - 3:31
"Fawkes the Phoenix" - 3:45
"The Chamber of Secrets" - 3:49
"Gilderoy Lockhart" - 2:05
"The Flying Car" - 4:08
"Knockturn Alley" - 1:47
"Introducing Colin" - 1:49
"The Dueling Club" - 4:08
"Dobby the House-elf" - 3:27
"The Spiders" - 4:32
"Moaning Myrtle" - 2:05
"Meeting Aragog" - 3:18
"Fawkes is Reborn" - 3:19
"Meeting Tom Riddle" - 3:38
"Cornish Pixies" - 2:13
"Polyjuice Potion" - 3:52
"Cakes for Crabbe and Goyle" - 3:30
"Duelling the Basilisk" - 5:02
"Reunion of Friends" - 5:08
"Harry's Wonderous World" - 5:02

Sjå også
 Filmen Harry Potter og Mysteriekammeret
 Boka Harry Potter og Mysteriekammeret

Kjelder
 Harry Potter wikia

H
Filmmusikk
Harry Potter-filmmusikk
Filmmusikken Harry Potter and the Prisoner of Azkaban

Harry Potter and the Prisoner of Azkaban er musikken brukt i filmatiseringa av Harry Potter og fangen fra Azkaban.

Sporlista
"Lumos! (Hedwig's Theme)" - 1:35
"Aunt Marge's Waltz" - 2:13
"The Knight Bus" - 2:49
"Apparition on the Train" - 2:13
"Double Trouble" - 1:35
"Buckbeak's Flight" - 2:07
"A Window to the Past" - 3:53
"The Whomping Willow and The Snowball Fight" - 2:20
"Secrets of the Castle" - 4:35
"The Portrait Gallery" - 1:58
"Hagrid the Professor" - 2:23
"Monster Books and Boggarts!" - 3:44
"Quidditch, Third Year" - 2:19
"Lupin's Transformation and Chasing Scabbers" - 2:59
"The Patronus Light" - 1:10
"The Werewolf Scene" - 4:24
"Saving Buckbeak" - 6:37
"Forward to Time Past" - 2:31
"The Dementors Converge" - 3:10
"Finale" - 3:24
"Mischief Managed" - 12:06

Sjå også
 Filmen Harry Potter og fangen fra Azkaban
 Boka Harry Potter og fangen fra Azkaban

Kjelder
 Harry Potter wikia

H
Harry Potter-filmmusikk
Hallebygda

Hallebygda er ei bygd på sørvestsida av Gurskøya på Sunnmøre, i Sande kommune. Bygda strekker seg seg i tre kilometers lengde langs Hallefjorden. I søraust grensar Hallebygda mot kommunesenteret Larsnes.

Hallebygda omfattar dei seks matrikkelgardane Nupen, Kråa, Ytre-Halle, Indre-Halle, Stauregjerde og Nygard. Folketalet i bygda var 57 i 1801, i 1891 var det kome opp i 130. Etter å stige endå ei tid, fall talet på ibuarar til 101 i 1970. Frå 1980-åra auka folketalet att, i 1996 berekna til 190.

Kjelder 
 Sandesoga. Band II. Volda, 1996

Geografi i Sande i Møre og Romsdal
Bygder i Møre og Romsdal
Gjerdsvika

Gjerdsvika er ei bygd på vestsida av Gurskøya på Sunnmøre, i Sande kommune. Bygda omfattar ni matrikkelgardar frå Hide i nord, vidare i søraustleg retning ligg gardane Gote, Nedre Stokset, Øvre Stokset, Hageselle, Gjerde, Sædal, Sandanger, medan Muren ligg sørvest for Sandanger. Alle gardane ligg ved havet og vika, med unnateke av Sædal, som ikkje har hatt større busetnad sidan 1600-talet. Mellom Hide, som ligg for seg sjølv, og Muren er det 6,1 km langs fylkesvegen.

Gjerdsvika hadde rutebåtsamband frå sist i 1800-åra, men båtane makta ikkje å gå inn i grov sjø. Bygda fekk vegsamband forbi Hidsneset til Herøy i nord i 1908. Byggjing av hamn kom i gang i 1938.

Folketalet i Gjerdsvika var 96 i 1801. Nitti år seinare var det kome opp i 238, medan det i 1946 hadde auka til 365. Talet heldt fram å stige til 1980, då det var 442 ibuarar i bygda. Sidan har folketalet falle.

Gjerdsvika er kjent for dei kvasse og ujamne vindkasta som tidvis oppstår i stormver. Mange gongar har folk lide skade på hus og avling av den kraftige vinden.

Kjelder 
 Sandesoga. Band I. Volda, 1994

Geografi i Sande i Møre og Romsdal
Bygder i Møre og Romsdal
Blodbadet i Melbourne

Blodbadet i Melbourne (ungarsk Melbourne-i vérfürdő) fann stad under ein vannpolokamp mellom Ungarn og Sovjetunionen då Melbourne i Australia var vertsby for sommar-OL 1956. Ungarn vann 4-0 over Sovjetunionen i kampen som fann stad 6. september 1956. Nemninga «blodbad» vart fyrst nytta etter at den ungarske spelaren Ervin Zádor, dei to siste minutta, blødde frå auge etter å ha vorte slått av den sovjetiske spelaren Valentin Prokopov.

Kjelder

Denne artikkelen bygger på «Blood in the Water match» frå ,  den 19. juli 2012.  
 

Sommar-OL 1956
Forhold mellom Sovjetunionen og Ungarn
1956 i Australia
Ungarsk historie
Konfliktar under den kalde krigen
Sport i 1956
Kehat Shorr

Kehat Shorr () var ein israelsk skytetrenar. Han var skytetrenar for OL-laget til Israel under sommar-OL 1972 i München, og var éin av dei frå det israelske OL-laget som vart drepen i München-massakren.

Kjelder
Denne artikkelen bygger på «Kehat Shorr» frå , og «Kehat Shorr» frå  den 18. juli 2012.  
 

Dødsfall under OL
Israelske skytetrenarar
München-massakren
Folk myrda med skytevåpen
Folk myrda av Svart september
Tunnelbær

Tunnelbær er bær som er dyrka under gjennomsiktig plast som over planta slik at planterekkene står inne i ein veksttunnel.
Dyrking av bær som jordbær eller bringebær på denne måten skåner bæra frå ver og vind, og gjer at ein får ei tidlegare avling enn om ein skulle dyrke på friland.

Kjelder

Jordbær
Bringebær
Bær
Tsjagataisk

Tsjagataisk (persisk جغتای, jaĝatāy; uigurisk چاغاتاي chaghatay; usbekisk ﭼﯩﻐﻪتاي chag'atoy) er eit utdøydd tyrkisk språk. Det var ein gong vidt utbreidd i Sentral-Asia, og blei verande litteraturspråk frå byrjinga av 1400-talet til tidleg på 1900-talet. Det blei også tala av mogulherskarane i India. Av dei moderne tyrkiske språka er usbekisk og uigurisk nærast i slekt med tsjagataisk. 

Namnet «tsjagatisk» viser til Tsjagatai-khanatet, eit rike som etterfølgde Det mongolske riket og som blei styrt av Tsjagatai Khan, andre sonen til Dsjengis Khan, Mange tsjagatai-tyrkarar og tatarar som snakka dette språket hevda dei var etterkomarar av Tsjagatai Khan.

Historie 
Tsjagataisk stammar frå gammaltyrkisk (gammaluigurisk), som blei brukt som lingua franca i Sentral-Asia. Det hadde eit grunnleggjande ordforråd av tyrkiske ord og tyrkisk syntaks, men blei påverka av dei muslimske prestisjespråka arabisk og persisk på alle språkområda, som ordforråd, morfologi, syntaks og fonetikk.

Tsjagataisk utvikla seg videae under timuridane (1405–1506). 1500-talet er rekna som gullalderen for tsjagataisk litteratur.

Bakgrunnsstoff 
Eckmann, János: Chagatay Manual. (Indiana University publications: Uralic and Altaic series ; 60). Bloomington, Ind.: Indiana University, 1966. Reprinted edition, Richmond: Curzon Press, 1997, ISBN 0-7007-0860-X, or ISBN 978-0-7007-0860-4.
Bodrogligeti, András J. E.: A Grammar of Chagatay. (Languages of the World: Materials ; 155). München: LINCOM Europa, 2001. (Repr. 2007), ISBN 3-89586-563-X.
Pavet de Courteille, Abel: Dictionnaire Turk-Oriental: Destinée principalement à faciliter la lecture des ouvrages de Bâber, d'Aboul-Gâzi, de Mir Ali-Chir Nevâï, et d'autres ouvrages en langues touraniennes (Eastern Turkish Dictionary: Intended Primarily to Facilitate the Reading of the Works of Babur, Abu'l Ghazi, Mir ʿAli Shir Navaʾi, and Other Works in Turanian Languages). Paris, 1870. Reprinted edition, Amsterdam: Philo Press, 1972, ISBN 90-6022113-3.
Erkinov A.: Persian-Chaghatay Bilingualism in the Intellectual Circles of  Central Asia during the 15th-18th Centuries (the case of poetical anthologies, bayāz). International Journal of Central Asian Studies. C.H.Woo (ed.). vol. 12, 2008, s. 57–82 .

Kjelder

TYR4120 - Tsjagataiske tekster  ved uio.no
Chaghatay Language i Turkic-Iranian Contacts, Encyclopædia Iranica

Denne artikkelen bygger på «Chagatai» frå ,  den 19. juli 2012.  
 
Tyrkiske språk
Språk i Usbekistan
Utdøydde språk i Asia
Einskildspråk
London 2012: The Official Video Game

London 2012: The Official Video Game er det offisielle olympiske videospelet til sommar-OL 2012 i London. Videospelet vart utvikla av Sega Studios Australia og gjeve ut av Sega 26. juni 2012 i Nord-Amerika, 28. juni 2012 i Australia og 29. juni 2012 i Europa. Det er òg det andre offisielle videospelet basert på sommar-OL 2012.

Representerte land

Kjelder

Idrettsspel
Sommar-OL 2012
Xbox 360-spel
Windows-spel
PlayStation 3-spel
Voksa

Voksa er ei 1,4 km² stor, låglendt øy, og ei øygruppe, sør for Sandsøya i Sande kommune på Sunnmøre. Til øygruppa høyrer øyane Hestholmen, Flatøya og Marøya, samt ei rad holmar og skjer. Mellom Voksa og Sandsøya er eit to km breidt sund, sundet mellom Sandsøya og Marøya (aust for Voksa) er vel ein kilometer breidt.

Voksa er matrikkelgard nummer 63 i Sande. Garden var delt mellom tre og fem brukarar gjennom 1600- og 1700-åra. På 1800-talet voks talet på brukar til ni, frå 1833 vart også Flatøya busett, dei andre øyane og holmane har aldri vore busette. Folketalet i Voksa var 35 i 1835 og steig til 68 i 1891. Gjennom 1900-talet låg folketalet noko lågare, men alltid over 50.

Sidan kringom 1965 har Voksa hatt ferjesamband med Kvamsøya, Åram og Larsnes. Veg til Sandsøya, bygt på fyllingar og med enkelte bruer, stod ferdig i 1978. Vegen går frå Voksa over Marøya til Varholmen og Sandsøya.

Kjelder 
 Sandesoga. Band III, Volda, 1997

Geografi i Sande i Møre og Romsdal
Øyar i Møre og Romsdal
Filmmusikken Harry Potter and the Goblet of Fire

Harry Potter and the Goblet of Fire er filmmusikken brukt i filmatiseringa av Harry Potter og Ildbegeret av J.K. Rowling.

Sporlista
"The Story Continues" - 1:31
"Frank Dies" - 2:12
"The Quidditch World Cup" - 1:52
"The Dark Mark" - 3:27
"Foreign Visitors Arrive" - 1:30
"The Goblet of Fire" - 3:23
"Rita Skeeter" - 1:43
"Sirius Fire" - 2:00
"Harry Sees Dragons" - 1:54
"Golden Egg" - 6:11
"Neville's Waltz" - 2:11
"Harry in Winter" - 2:56
"Potter Waltz" - 2:19
"Underwater Secrets" - 2:28
"The Black Lake" - 4:38
"Hogwarts' March" - 2:47
"The Maze" - 4:44
"Voldemort" - 9:39
"Death of Cedric" - 1:59
"Another Year Ends" - 2:21
"Hogwarts' Hymn" - 2:59
"Do the Hippogriff" - 3:39
"This Is the Night" - 3:24 
"Magic Works" - 4:02

Sjå også
 Filmen Harry Potter og Ildbegeret
 Boka Harry Potter og Ildbegeret

Kjelder
 Harry Potter wikia.

Filmmusikkalbum frå 2000-åra
Harry Potter-filmmusikk
Filmmusikken Harry Potter and the Order of the Phoenix

Harry Potter and the Order of the Phoenix er filmmusikken brukt i filmatiseringa av Harry Potter og Føniksordenen av J.K. Rowling. Filmen kom ut i 2007 og musikken er komponert av Nicholas Hooper.

Sporlista

Sjå også
 Filmen Harry Potter og Føniksordenen
 Boka Harry Potter og Føniksordenen

Kjelde 
Denne artikkelen bygger på «Harry Potter and the Order of the Phoenix (soundtrack)» frå ,  den 18. september 2012.  
  

Filmmusikkalbum frå 2000-åra
Harry Potter-filmmusikk
Filmmusikken Harry Potter and the Half-blood Prince

Harry Potter and the Half-blood Prince  er filmmusikken brukt i filmatiseringa av Harry Potter og Halvblodsprinsen av J.K. Rowling.

Sporlista
"Opening" - 2:53
"In Noctem" - 2:00
"The Story Begins" - 2:05
"Ginny" - 1:30
"Snape & the Unbreakable Vow" - 2:50
"Wizard Wheezes" - 1:42
"Speech" - 1:31
"Living Death" - 1:55
"Into the Pensieve" - 1:45
"The Book" - 1:44
"Ron's Victory" - 1:44
"Harry & Hermione" - 2:52
"School!" - 1:05
"Malfoy's Mission" - 2:53
"The Slug Party" - 2:11
"Into the Rushes" - 2:33
"Farewell Aragog" - 2:08
"Dumbledore's Foreboding" - 1:18
"Of Love & War" - 1:17
"When Ginny Kissed Harry" - 2:38
"Slughorn's Confession" - 3:33
"Journey to the Cave" - 3:08
"The Drink of Despair" - 2:44
"Inferi in the Firestorm" - 1:53
"The Killing of Dumbledore" - 3:34
"Dumbledore's Farewell" - 2:22
"The Friends" - 2:00
"The Weasley Stomp" - 2:51

Sjå også
 Filmen Harry Potter og Halvblodsprinsen
 Boka Harry Potter og Halvblodsprinsen

Kjelder
 Harry Potter wikia

Filmmusikkalbum frå 2000-åra
Harry Potter-filmmusikk